दलित लेखकों ने जो लिखा है, वह या तो आत्मवृत हैं या कहानियां हैं। कहानियां आत्मवृतों की ही आयातें हैं। कहानियों में इतना उत्पीड़न, असोच और बदनाम है कि यह कहानियां दलित कहानी न लग कर या तो ब्राह्मणवादी शंख लगती हैं या फिर सामंतवादी। क्योंकि इन रचनाओं में या तो ब्राह्मणवाद हावी रहा है अथवा सामंतवाद। समग्र रूप से कहा जा सकता है कि दलित लेखन, दलित उत्पीड़न का ही दस्तावेजी वृतांत हैं, जिनमें उत्पीड़क ब्राह्मणवाद और सामंतवाद उभय हैं। यहां एक अदद सवाल खड़ा होता है। वह यह कि रामायण में शंबूक-वध तथा महाभारत में एकलव्य का अगूंठा काटे जाने जैसे वृतांतों में शूदों को प्रताड़ित करने की धारणा हैं। क्या इन दोनों ग्रंथों को दलित साहित्य की श्रेणी में रखा जा सकता है?